Ο **Ντέβιν Μαρμπλ** (Μίσιγκαν, 21 Σεπτεμβρίου 1992), είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ / σούτινγκ γκαρντ.

Σταδιοδρομία
------------

### Λύκειο

Ο Μαρμπλ αγωνίστηκε με την ομάδα λυκείου του Σάουθφιλντ-Λάθραπ, στην γενέτειρα του, στο Σάουθφιλντ του Μίσιγκαν, όπου στην πρώτη του χρονιά είχε μέσους όρους 22 πόντων, 9 ριμπάουντ, 4 ασίστ και 2 κλεψιμάτων, ενώ στην τελευταία του σεζόν πέτυχε 24,5 πόντους, 8 ριμπάουντ, 4 ασίστ και 2,5 κλεψίματα. Και στις δύο του χρονιές αναδείχθηκε MVP της ομάδας του και συμμετείχε στο All-Star Game του Μίσιγκαν το 2010.

### Κολέγιο

Σπούδασε στο κολέγιο της Αϊόβα, όπου αγωνίστηκε για τέσσερα χρόνια στην ομάδα των Hawkeyes, πετυχαίνοντας 1694 πόντους, 397 ασίστ, 459 ριμπάουντ και 176 κλεψίματα σε σύνολο 136 αγώνων. Στις δύο τελευταίες του χρονιές υπήρξε αρχηγός της ομάδας και ολοκλήρωσε την τετραετή του φοίτηση ως πέμπτος σκόρερ στην ιστορία του κολεγίου.

### ΝΒΑ

Στις 26 Ιουνίου 2014, ο Μαρμπλ επιλέχθηκε στην 56η θέση του ντραφτ του ΝΒΑ από τους Ντένβερ Νάγκετς, οι οποίοι τον αντάλλαξαν με τους Ορλάντο Μάτζικ. Συμμετείχε στο Summer League του ΝΒΑ με την ομάδα του Ορλάντο και υπέγραψε το συμβόλαιο του στις 24 Ιουλίου του 2014.

Στην διετή του παρουσία στην αντίπερα όχθη του Ατλαντικού, αγωνίστηκε στην D-League με την ομάδα των Ίρι Μπέι Χοκς, όπως και σε 44 αγώνες του ΝΒΑ με την ομάδα των Μάτζικ, έχοντας μέσο όρο 2,2 πόντων και 1,6 ριμπάουντ. Στις 15 Ιουλίου 2016, αποτέλεσε μέρος ανταλλαγής με τους Λος Άντζελες Κλίπερς, όπου οι Μάτζικ πήραν τον Σι Τζέι Γουίλκοξ και χρήματα έναντι του Μαρμπλ και μιας επιλογής στον δεύτερο γύρο του ντραφτ του 2020. Αμέσως μετά, αφέθηκε ελεύθερος από τους Κλίπερς.

### Ευρώπη

Στις 11 Αυγούστου 2016, υπέγραψε συμβόλαιο διάρκειας ενός έτους με την ομάδα του Άρη Θεσσαλονίκης. Αφέθηκε ελεύθερος από τους "κίτρινους" τον Δεκέμβριο του 2016. Ο παίκτης κατέθεσε προσφυγή με την FIBA και το αρμόδιο δικαστήριο της (ΒΑΤ) να δικαιώνει τον Αμερικανό και να υποχρεώνει τον Άρη να πληρώσει 167.000 δολάρια στον παίκτη. Τελικά Άρης και Μαρμπλ συμφώνησαν σε διακανονισμό των οφειλών.

Τον Ιανουάριο του 2017, υπέγραψε στην ιταλική Τρέντο μέχρι το τέλος της χρονιάς. Στις 4 Απριλίου 2017, υπέστη ρήξη συνδέσμου στο γόνατο του δεξιού ποδιού χάνοντας το υπόλοιπο της σεζόν. Σε 10 αγώνες είχε κατά μέσο όρο 10.4 πόντους, 3.2 ριμπάουντ και 2.1 ασίστ. Μετά τον ένα χρόνο που έμεινε εκτός λόγω του τραυματισμού του. στις 31 Ιουλίου 2018 ανανέωσε το συμβόλαιό του με την Τρέντο. Τελείωσε τη σεζόν με 13.3 πόντους ανά ματς. 

### ΝΒΑ

Τον Αύγουστο του 2019, επέστρεψε στο ΝΒΑ, με Exhibit 10 Contract, συμβόλαιο από τους Γκόλντεν Στέιτ Ουόριορς. Τελικά αγωνίστηκε στην θυγατρική ομάδα των Ουόριος στο NBDL.

### Ευρώπη

Τον Ιανουάριο του 2020, ο Μαρμπλ, συμφώνησε μέχρι το τέλος της σεζόν με την ιταλική Βίρτους Μπολόνια.

Στις 16 Οκτωβρίου 2020, συμφώνησε με την ομάδα της Αστάνα.

Στις 29 Μαρτίου 2021, ανακοινώθηκε από την Μακάμπι Χάιφα.

Στατιστικά ΝΒΑ
--------------


| Σεζόν | Ομάδα | Αγ. | Λεπτά | Βολές | Εντ. παιδ. | 3ποντα | Ριμπ. | Ασίστ | Κλεψ. | Κοψ. | Πόντοι |
| --- | --- | --- | --- | --- | --- | --- | --- | --- | --- | --- | --- |
| 2014–15 | ***Ορλάντο Μάτζικ*** | 16 | 13,0 | 31,3% | 31,8% | 18,2% | 1,9 | 1,1 | 0,6 | 0,1 | 2,3 |
| 2015–16 | ***Ορλάντο Μάτζικ*** | 28 | 8,9 | 41,7% | 29,6% | 25,0% | 1,4 | 0,4 | 0,5 | 0,0 | 2,1 |

Παραπομπές
----------

1. ↑  Roy Devyn Marble - Official Athletics Website of the Iowa Hawkeyes
2. ↑  Roy Devyn Marble Stats | College Basketball at Sports-Reference.com
3. ↑  NBA Draft 2014: Denver Nuggets select Roy Devyn Marble on Orlando Magic's behalf
4. ↑  Magic Trade Afflalo; Acquire Fournier and Marble
5. ↑  Orlando Magic Announce Roster for Southwest Airlines Orlando Pro Summer League
6. ↑  Magic Sign Rookie Devyn Marble | Orlando Magic - NBA.com
7. ↑  Devyn Marble Assigned to Erie BayHawks | Orlando Magic - NBA.com
8. ↑  Devyn Marble Stats, Video, Bio, Profile | NBA.com
9. ↑  Orlando Magic to waive Devyn Marble - Orlando Pinstriped Post
10. ↑  Clippers trade Wilcox for draft pick; Waive Marble
11. ↑  Στον Άρη ο Μαρμπλ! - Άρης - SPORT 24
12. ↑  Devyn Marble signs with Aris BC - Sportando
13. ↑  «ARIS TO PART WAYS WITH MARBLE». Αρχειοθετήθηκε από το πρωτότυπο στις 24 Δεκεμβρίου 2016. Ανακτήθηκε στις 22 Δεκεμβρίου 2016.
14. ↑  «Η FIBA υπέρ του Μαρμπλ - Νέο χτύπημα για τον Άρη, ύψους 167.000 δολαρίων!». *SDNA*. 26 Ιανουαρίου 2018. Ανακτήθηκε στις 4 Ιουνίου 2020.
15. ↑  «Συμφωνία ΚΑΕ Άρης με Μαρμπλ για διακανονισμό». *SDNA*. 16 Αυγούστου 2019. Ανακτήθηκε στις 4 Ιουνίου 2020.
16. ↑  Στην Τρέντο ο Μαρμπλ - Ιταλία - SPORT 24
17. ↑  «Νοκ-άουτ για φέτος ο Μαρμπλ». *SDNA*. 4 Απριλίου 2017. Ανακτήθηκε στις 4 Ιουνίου 2020.
18. ↑  Ιουλ. 2018 17:26, Επιμέλεια: Χρήστος Μιχαηλίδης Δημοσίευση: 31. «Στην Τρέντο και τη νέα σεζόν ο Μαρμπλ». *www.sport24.gr* (στα Αγγλικά). Ανακτήθηκε στις 4 Ιουνίου 2020.
19. ↑  «Πρώην του Άρη πήγε Ουόριορς (pic)». *www.gazzetta.gr*. Ανακτήθηκε στις 4 Ιουνίου 2020.
20. ↑  «Ενίσχυση με πρώην παίκτη του Άρη για την Βίρτους Μπολόνια (pic)». *SDNA*. 22 Ιανουαρίου 2020. Ανακτήθηκε στις 4 Ιουνίου 2020.
21. ↑  «Μαρμπλ: Αποχώρησε από την Αστάνα και μετακόμισε στο Ισραήλ (pics) | | Basketa.gr». 29 Μαρτίου 2021. Ανακτήθηκε στις 11 Ιουλίου 2021.

Πηγές
-----

* Devyn Marble NBA Stats | Basketball-Reference.com
* Devyn Marble Stats, Video, Bio, Profile | NBA.com
* Devyn Marble Player Profile, Orlando Magic